Source: https://db-sport.ro/2017/06/12/culisele-transferurilor-de-la-echipa-de-volei-csm-targoviste-cum-vrea-sa-faca-prisacaru-pace-cu-federatia/
Timestamp: 2018-02-25 09:53:00+00:00

Document:
Culisele transferurilor de la echipa de volei CSM Târgoviște + cum vrea să facă Prisăcaru pace cu Federația - DB-SPORT - DB-SPORT
Home / Volei / Culisele transferurilor de la echipa de volei CSM Târgoviște + cum vrea să facă Prisăcaru pace cu Federația
Culisele transferurilor de la echipa de volei CSM Târgoviște + cum vrea să facă Prisăcaru pace cu Federația
Cunoscută, în ultimii ani, ca o grupare în permanent război cu Federația Română de Volei, CSM Târgoviște are toate șansele să devină o vacă de muls pentru mai-marii forului din Capitală, care și-au instalat aici deja un antrenor și câteva jucătoare, urmând ca personaje cu greutate din FRV să încaseze comisioane grăsane, și totul din buzunarele și așa sărăcite ale târgoviștenilor. Proaspăt intrat în PSD, președintele Prisăcaru Ciprian se-aude că i-ar fi pupat obrajii celui mai longeviv președinte de Federație din România, Gheorghe Vișan, căruia i-ar permite să controleze întreaga activitate de la Târgoviște, a unei echipe cu buget de sute de mii de euro. DB-sport.ro a aflat care sunt legăturile dintre CSM Târgoviște și FRV: “Pe lângă Vișan e un tip, Cătălin Nemțanu, cu conexiuni multiple în zona voleiului german. De aici și numirea antrenorului, de aici și transferurile, cele două perfectate și altele care vor urma. Prisăcaru habar nu are de volei, a vrut doar să îl fenteze pe Boriga în relația cu Federația. Boriga s-a retras, că s-a prins de învârteli, iar acum managerul de la CSM are mână liberă să ducă și voleiul în colaps”, declară surse apropiate celor din club. Cel mai clar semn că la secția de volei va fi prăpăd e intenția Dianei Calotă, căpitan la Târgoviște în ultimele patru sezoane, de a părăsi CSM-ul. Aceleași surse amintesc că jucătoarea ar fi solicitat în mod repetat o întâlnire cu primarul Târgoviștei, variantă respinsă de edil, care nu s-ar implica în politica de transferuri a clubului condus de noul coleg de partid. Lousi Souza Ziegler și Veronika Hrončeková sunt cele două transferuri ale CSM-ului de până acum, jucătoare care au evoluat în ultima vreme, ați ghicit, în Germania! Prisăcaru s-a făcut de râs de curând într-o emisiune televizată unde a afirmat că antrenorului nu i s-a comunicat obiectivul echipei.
bundesliga voleichindiaciprian prisacarugabriel borigaslidertargovistevolei

References: CSM 
 CSM 
 CSM 
 CSM 
 CSM 
 CSM